CELEX: 32006D0973
Language: fi
Date: 2006-12-19 00:00:00
Title: 2006/973/EY: Neuvoston päätös, tehty 19 päivänä joulukuuta 2006 , Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettavasta erityisohjelmasta Ihmiset ETA:n kannalta merkityksellinen teksti

L 400/270       FI                 Euroopan unionin virallinen lehti                      30.12.2006
                                       Neuvoston päätös,
                               tehty 19 päivänä joulukuuta 2006,
  Euroopan yhteisön seitsemännen tutkimuksen, teknologian kehittämisen ja demonstroinnin
     puiteohjelman (2007–2013) täytäntöön panemiseksi toteutettavasta erityisohjelmasta
                                            "Ihmiset"
                             (ETA:n kannalta merkityksellinen teksti)
                                         (2006/973/EY)
EUROOPAN UNIONIN NEUVOSTO, joka
ottavat huomioon Euroopan yhteisön perustamissopimuksen ja erityisesti sen 166 artiklan 4 kohdan,
ottaa huomioon komission ehdotuksen,
ottaa huomioon Euroopan parlamentin lausunnon1,
ottavat huomioon Euroopan talous- ja sosiaalikomitean lausunnon2,
1
        Lausunto annettu 30. marraskuuta 2006 (ei vielä julkaistu virallisessa lehdessä).
2
        EUVL C 185, 8.8.2006, s. 10.
 ---pagebreak--- 30.12.2006        FI                 Euroopan unionin virallinen lehti                        L 400/271
sekä katsoo seuraavaa:
(1)      Euroopan yhteisön seitsemännestä tutkimuksen, teknologian kehittämisen ja
         demonstroinnin puiteohjelmasta (2007–2013) (jäljempänä 'puiteohjelma') 20 päivänä
         joulukuuta 2006 tehty Euroopan parlamentin ja neuvoston päätös N:o 967/2006/EY1
         pannaan Euroopan yhteisön perustamissopimuksen 166 artiklan 3 kohdan mukaisesti
         täytäntöön erityisohjelmin, joissa määritetään täytäntöönpanoa koskevat yksityiskohtaiset
         säännöt, vahvistetaan erityisohjelmien kesto sekä määrätään tarpeellisiksi arvioiduista
         varoista.
(2)      Puiteohjelma rakentuu neljäntyyppisistä toimista: valtioiden rajat ylittävästä yhteistyöstä
         politiikan tarpeiden mukaan määritellyillä aihealueilla ("Yhteistyö"); tutkijalähtöisestä
         tutkimuksesta, joka perustuu tutkimusyhteisön aloitteisiin ("Ideat"); tutkijoiden koulutusta
         ja urakehitystä varten annettavasta tuesta ("Ihmiset") sekä tutkimusvalmiuksien luomista
         varten annettavasta tuesta ("Valmiudet"). Tällä erityisohjelmalla olisi pantava täytäntöön
         "Ihmiset"-osioon sisältyvät epäsuorat toimet.
(3)      Tässä erityisohjelmassa olisi sovellettava sääntöjä, jotka koskevat yritysten,
         tutkimuskeskusten ja korkeakoulujen osallistumista puiteohjelmaan sekä sen
         tutkimustulosten levittämistä (jäljempänä 'osallistumista ja tulosten levittämistä koskevat
         säännöt').
1
        EUVL L 391, 30.12.2006, s. 19.
 ---pagebreak--- L 400/272          FI                   Euroopan unionin virallinen lehti                        30.12.2006
(4)       Puiteohjelman olisi täydennettävä jäsenvaltioissa toteutettavia toimia sekä yhteisön muita
          toimia, erityisesti rakennerahastoja, maataloutta, koulutusta, kulttuuria, kilpailukykyä,
          innovointia, teollisuutta, terveyttä, kuluttajansuojaa, työllisyyttä, energiaa, liikennettä ja
          ympäristöä koskevia toimia, jotka ovat tarpeen, jotta saataisiin aikaan Lissabonin
          tavoitteiden edellyttämä strategisten toimenpiteiden kokonaisuus.
(5)       Tässä puiteohjelmassa tuettavien innovointiin ja pk-yrityksiin liittyvien toimien olisi
          täydennettävä toimia, jotka toteutetaan kilpailukykyä ja innovointia koskevan
          puiteohjelman yhteydessä ja joilla edistetään osaltaan tutkimuksen ja innovoinnin
          lähentymistä, ja edistettävä kaikkia innovoinnin muotoja.
(6)       Puiteohjelmaa täytäntöön pantaessa voidaan toteuttaa täydentäviä ohjelmia, joihin
          osallistuvat vain tietyt jäsenvaltiot, päättää yhteisön osallistumisesta useiden
          jäsenvaltioiden yhdessä käynnistämiin ohjelmiin tai perustaa yhteisyrityksiä taikka ottaa
          käyttöön muita järjestelyjä perustamissopimuksen 168, 169 ja 171 artiklassa tarkoitetulla
          tavalla.
 ---pagebreak--- 30.12.2006        FI                   Euroopan unionin virallinen lehti                        L 400/273
(7)      Kansainvälisyys on keskeisen tärkeä Euroopan tutkimuksen ja kehittämisen alan
         inhimillisiin voimavaroihin liittyvä osatekijä. Tämä erityisohjelma on yhteisön
         perustamissopimuksen 170 artiklan nojalla avoin kaikille maille, jotka ovat tehneet asiaa
         koskevat sopimukset, ja lisäksi se on hankekohtaisesti avoin kolmansien maiden yksiköille
         ja kansainvälisille tieteellisen yhteistyön järjestöille, jos niiden osallistuminen on
         molemminpuolisen edun mukaista. Lisäksi kaikki tämän erityisohjelman toimet ja
         erityistoimet ovat avoimia kolmansien maiden yksittäisille tutkijoille.
(8)      Tähän ohjelmaan kuuluvassa tutkimustoiminnassa olisi noudatettava eettisiä
         perusperiaatteita, joihin kuuluvat Euroopan unionin perusoikeuskirjaan sisältyvät eettiset
         periaatteet.
(9)      Puiteohjelman toteuttamisella olisi edistettävä kestävää kehitystä.
(10)      Olisi varmistettava, että puiteohjelman varainhoito on moitteetonta ja että puiteohjelma on
         toteutukseltaan mahdollisimman tehokas ja käyttäjäystävällinen, sekä samalla taattava
         oikeusvarmuus ja se, että ohjelma on helposti kaikkien osallistujien hyödynnettävissä,
         Euroopan yhteisöjen yleiseen talousarvioon sovellettavasta varainhoitoasetuksesta 25
         päivänä kesäkuuta 2002 annetun neuvoston asetuksen (EY, Euratom) N:o 1605/20021 ja
         mainitun varainhoitoasetuksen soveltamissäännöistä 23 päivänä joulukuuta 2002 annetun
         komission asetuksen (EY, Euratom) N:o 2342/20022 sekä niiden mahdollisten tulevien
         muutosten mukaisesti.
1
        EYVL L 248, 16.9.2002, s. 1.
2
        EYVL L 357, 31.12.2002, s. 1, asetus sellaisena kuin se on muutettuna komission
        asetuksella (EY, Euratom) N:o 1261/2005 (EUVL L 201, 2.8.2005, s. 3).
 ---pagebreak--- L 400/274          FI                   Euroopan unionin virallinen lehti                     30.12.2006
(11)      Olisi myös toteutettava asianmukaiset ja Euroopan yhteisöjen taloudellisiin etuihin nähden
          oikeasuhteiset toimenpiteet sekä myönnettyjen tukien vaikuttavuuden että näiden varojen
          käytön tehokkuuden seuraamiseksi väärinkäytösten ja petosten estämiseksi sekä ryhdyttävä
          tarvittaessa toimiin menetettyjen, aiheettomasti maksettujen tai väärin käytettyjen varojen
          perimiseksi takaisin Euroopan yhteisöjen taloudellisten etujen suojaamisesta 18 päivänä
          joulukuuta 1995 annetun neuvoston asetuksen (EY, Euratom) N:o 2988/951, komission
          paikan päällä suorittamista tarkastuksista ja todentamisista Euroopan yhteisöjen
          taloudellisiin etuihin kohdistuvien petosten ja muiden väärinkäytösten estämiseksi 11
          päivänä marraskuuta 1996 annetun neuvoston asetuksen2 (Euratom, EY) N:o 2185/96 ja
          Euroopan petostentorjuntaviraston (OLAF) tutkimuksista annetun Euroopan parlamentin ja
          neuvoston asetuksen3 (EY) N:o 1073/1999 mukaisesti.
(12)      Tämän päätöksen täytäntöönpanotoimenpiteet ovat pääasiassa hallintotoimenpiteitä, ja ne
          olisi näin ollen hyväksyttävä menettelystä komissiolle siirrettyä täytäntöönpanovaltaa
          käytettäessä 28 päivänä kesäkuuta 1999 tehdyn neuvoston päätöksen 1999/468/EY4 4
          artiklassa säädettyä hallintomenettelyä noudattaen. Koska ihmisalkioiden ja ihmisalkioiden
          kantasolujen käyttöä sisältävään tutkimukseen liittyy kuitenkin tämän päätöksen 4
          artiklassa kuvattuja eettisiä kysymyksiä, kyseisten hankkeiden rahoittamistoimenpiteet
          olisi näin ollen hyväksyttävä päätöksen 1999/468/EY 5 artiklassa säädettyä
          sääntelymenettelyä noudattaen.
1
        EYVL L 312, 23.12.1995, s. 1.
2
        EYVL L 292, 15.11.1996, s. 2.
3
        EYVL L 136, 31.5.1999, s. 1.
4
        EYVL L 184, 17.7.1999, s. 23, päätös sellaisena kuin se on muutettuna päätöksellä
        2006/512/EY (EUVL L 200, 22.7.2006, s. 11).
 ---pagebreak--- 30.12.2006         FI                   Euroopan unionin virallinen lehti                      L 400/275
(13)      Ohjelman täytäntöönpanossa on otettava asianmukaisesti huomioon sukupuolten tasa-
          arvoon liittyvät seikat sekä muiden seikkojen ohella niiden tutkijoiden työehdot,
          työhönottoprosessien avoimuus sekä urakehitys, jotka otetaan työskentelemään tämän
          ohjelman toimien yhteydessä rahoitettavissa hankkeissa ja ohjelmissa. Näitä seikkoja
          koskevana vaikkakin vapaaehtoisena ohjenuorana on eurooppalaisesta tutkijoiden
          peruskirjasta ja tutkijoiden työhönoton säännöstöstä 11 päivänä maaliskuuta 2005 annettu
          komission suositus.
(14)      Tällä ohjelmalla pyritään luomaan aidosti eurooppalaiset tutkijoiden työmarkkinat, ja siinä
          tuetaan Euroopan tutkimuksen ja kehittämisen alan inhimillisiä voimavaroja koskevaa
          kokonaisvaltaista strategiaa sekä sen jatkokehitystä ja toteutusta asiakirjojen
          Eurooppalaisen tutkimusalueen liikkuvuusstrategia1 ja Tutkijat eurooppalaisella
          tutkimusalueella: yksi ammatti, monta uraa2 pohjalta. Lisäksi siinä otetaan huomioon 18
          päivänä huhtikuuta 2005 annetut neuvoston päätelmät inhimillisistä voimavaroista
          tutkimuksen ja kehittämisen alalla.
15)       "Ihmiset"-erityisohjelmalla pyritään lisäämään T & K -potentiaalia Euroopassa sekä laadun
          että määrän osalta, myös tutkijan 'ammatin' tunnustamiseen, jotta huippuosaaminen säilyisi
          perustutkimuksessa ja olennainen teknologinen tutkimus kehittyisi sekä eurooppalaisia
          tutkijoita kannustettaisiin liikkumaan Euroopasta, Eurooppaan ja Euroopassa. Lisäksi sen
          olisi autettava osaltaan luomaan oikeat olosuhteet, joilla parhaat ulkomaiset tutkijat
          houkutellaan tekemään tutkimusta Euroopassa,
ON TEHNYT TÄMÄN PÄÄTÖKSEN:
1
        Komission tiedonanto Eurooppalaisen tutkimusalueen liikkuvuusstrategia, KOM(2001) 331,
        20.6.2001, sekä neuvoston päätöslauselma 2001/C367/01.
2
        Komission tiedonanto Tutkijat eurooppalaisella tutkimusalueella: yksi ammatti, monta uraa,
        KOM(2003) 436, 18.7.2003 ja neuvoston päätelmät 10.11.2003 - EUVL L 282, 25.11.2003,
        s. 1.
 ---pagebreak--- L 400/276         FI                  Euroopan unionin virallinen lehti                      30.12.2006
                                                1 artikla
Vahvistetaan tutkimukseen, teknologian kehittämiseen sekä demonstrointiin liittyviä yhteisön
toimia koskeva "Ihmiset"-erityisohjelma, jäljempänä 'erityisohjelma', joka alkaa 1 päivänä
tammikuuta 2007 ja päättyy 31 päivänä joulukuuta 2013.
                                                2 artikla
Erityisohjelmassa tuetaan "Ihmiset"-osioon kuuluvia toimia, joilla kannustetaan ihmisiä ryhtymään
tutkijan ammattiin sekä vankennetaan sekä määrällisesti että laadullisesti tutkimuksen ja
teknologian alan tutkijoiden, myös naistutkijoiden, voimavaroja Euroopassa. Tutkijoiden koulutusta
ja urakehitystä tukevissa toimissa eli "Marie Curie -toimissa" keskitytään osaamisen ja
urakehityksen keskeisiin osatekijöihin ja tiivistetään yhteyksiä kansallisiin järjestelmiin.
Toimien tavoitteet ja pääpiirteet määritetään liitteessä.
                                                3 artikla
Erityisohjelman toteuttamista varten tarpeelliseksi katsottu rahoitusmäärä on 4 750 miljoonaa euroa,
josta komission hallintomenojen osuuden on oltava alle 6 prosenttia.
 ---pagebreak--- 30.12.2006         FI                  Euroopan unionin virallinen lehti                      L 400/277
                                                 4 artikla
1.       Kaikessa tähän erityisohjelmaan kuuluvassa tutkimustoiminnassa on noudatettava eettisiä
         perusperiaatteita.
2.       Erityisohjelmasta ei rahoiteta seuraavia tutkimusaloja:
         –      lisääntymistarkoituksessa tehtävään ihmisen kloonaukseen liittyvä tutkimus,
         –      tutkimus, jossa pyritään muuttamaan ihmisen geeniperimää siten, että muutoksesta
                saattaa tulla periytyvä1,
         –      tutkimus, jossa pyritään luomaan ihmisalkioita vain tutkimustarkoituksiin tai
                kantasolujen tuottamista varten, esimerkiksi somaattisten solujen tuman siirron
                avulla.
3.       Ihmisen – sekä aikuisen ihmisen että ihmisalkion – kantasoluja koskevaa tutkimusta
         voidaan rahoittaa tutkimusehdotuksen sisällöstä ja asianomais(t)en jäsenvaltio(ide)n
         lainsäädännöstä riippuen.
         Ihmisalkion kantasolujen tutkimusta koskevien rahoitushakemusten on sisällettävä
         tarvittavat tiedot jäsenvaltioiden toimivaltaisten viranomaisten toteuttamista toimilupia ja
         valvontaa koskevista toimenpiteistä sekä tiedot annettavista eettisistä hyväksynnöistä.
1
        Sukurauhasten syövän hoitoon liittyvää tutkimusta saadaan rahoittaa.
 ---pagebreak--- L 400/278         FI                   Euroopan unionin virallinen lehti                      30.12.2006
          Laitosten, organisaatioiden ja tutkijoiden on ihmisalkioista saatavien kantasolujen
          hankinnan osalta oltava tiukan lupajärjestelmän ja valvonnan alaisia asianomais(t)en
          jäsenvaltio(ide)n lainsäädännön mukaisesti.
4.        Edellä määritettyjä tutkimusaloja tarkastellaan tieteen edistymisen valossa ennen tämän
          ohjelman toista vaihetta (2010–2013).
                                                 5 artikla
1.        Erityisohjelma pannaan täytäntöön käyttämällä puiteohjelman liitteessä III määritettyjä
          rahoitusjärjestelyjä.
2.        Tässä erityisohjelmassa sovelletaan osallistumista ja tulosten levittämistä koskevia
          sääntöjä.
                                                 6 artikla
1.        Komissio laatii erityisohjelman täytäntöönpanoa varten työohjelman, jossa määritellään
          tarkemmin liitteessä esitetyt tavoitteet ja toimet, ehdotuspyynnön kohteena oleviin toimiin
          sovellettava rahoitusjärjestely sekä täytäntöönpanon aikataulu.
 ---pagebreak--- 30.12.2006        FI                   Euroopan unionin virallinen lehti                        L 400/279
2.       Työohjelmassa otetaan huomioon olennaiset tutkimus-, tutkijankoulutus- ja
         urakehitystoimet, joita toteutetaan jäsenvaltioiden, assosioituneiden valtioiden sekä
         eurooppalaisten ja kansainvälisten organisaatioiden toimesta, sekä Euroopan tasolla
         saatava lisäarvo, vaikutukset teollisuuden kilpailukykyyn ja merkitys yhteisön muiden
         politiikkojen kannalta. Työohjelma päivitetään tarpeen mukaan.
3.       Rahoitusjärjestelyjen puitteissa toteutettavia epäsuoria toimia koskevien ehdotusten
         arvioinnissa ja hankkeiden valinnassa sovelletaan osallistumista ja tulosten levittämistä
         koskevien sääntöjen 15 artiklan 1 kohdan b alakohdassa säädettyjä kriteereitä.
4.       Työohjelmassa voidaan yksilöidä:
         a)     organisaatioita, jotka saavat tukea jäsenmaksun muodossa;
         b)     toimia yksittäisten oikeussubjektien toimien tukemiseksi.
                                                 7 artikla
1.       Erityisohjelman täytäntöönpanosta vastaa komissio.
2.       Jäljempänä 8 artiklan 2 kohdassa säädettyä hallintomenettelyä sovelletaan seuraaviin
         toimenpiteisiin:
         a)     6 artiklassa tarkoitettu työohjelma, sovellettavat rahoitusjärjestelyt, ehdotuspyyntöjen
                sisältö sekä sovellettavat arviointi- ja valintaperusteet mukaan lukien;
 ---pagebreak--- L 400/280          FI                  Euroopan unionin virallinen lehti                     30.12.2006
          b)    2 artiklassa tarkoitettujen toimien rahoituksen hyväksyminen tapauksissa, joissa
                tämän ohjelman mukainen yhteisön arvioitu rahoitusosuus on 0,6 miljoonaa euroa tai
                enemmän;
          c)    puiteohjelman 7 artiklan 2 ja 3 kohdassa tarkoitettujen arviointien toimeksiannon
                laatiminen.
3.        Sellaisten toimien rahoituksen hyväksymisessä, joihin liittyy ihmisalkioiden ja
          ihmisalkioiden kantasolujen käyttöä, sovelletaan 8 artiklan 3 kohdassa säädettyä
          sääntelymenettelyä.
                                                 8 artikla
1.        Komissiota avustaa komitea.
2.        Jos tähän kohtaan viitataan, sovelletaan päätöksen 1999/468/EY 4 ja 7 artiklaa.
          Päätöksen 1999/468/EY 4 artiklan 3 kohdassa tarkoitettu määräaika vahvistetaan kahdeksi
          kuukaudeksi.
3.        Jos tähän kohtaan viitataan, sovelletaan päätöksen 1999/468/EY 5 ja 7 artiklaa.
          Päätöksen 1999/468/EY 5 artiklan 6 kohdassa tarkoitettu määräaika vahvistetaan kahdeksi
          kuukaudeksi.
4.        Komissio tiedottaa säännöllisesti komitealle erityisohjelman täytäntöönpanon yleisestä
          edistymisestä ja antaa sille oikea-aikaisia tietoja kaikista tämän ohjelman mukaisesti
          ehdotetuista tai rahoitetuista TTK-toimista liitteen II mukaisesti.
 ---pagebreak--- 30.12.2006       FI                  Euroopan unionin virallinen lehti                    L 400/281
5.        Komitea vahvistaa työjärjestyksensä.
                                               9 artikla
Komissio järjestää tämän erityisohjelman kattamilla aloilla toteutettujen toimien osalta
puiteohjelmasta tehdyn päätöksen 7 artiklassa tarkoitetun riippumattoman seurannan, arvioinnin ja
uudelleentarkastelun.
                                              10 artikla
Tämä päätös tulee voimaan kolmantena päivänä sen jälkeen, kun se on julkaistu Euroopan unionin
virallisessa lehdessä.
Tämä päätös on osoitettu kaikille jäsenvaltioille.
Tehty Brysselissä 19 päivänä joulukuuta 2006.
                                             Neuvoston puolesta
                                             Puheenjohtaja
                                             J. KORKEAOJA
 ---pagebreak--- L 400/282          FI                 Euroopan unionin virallinen lehti                       30.12.2006
                                                 LIITE I
                           TIETEELLISET JA TEKNISET TAVOITTEET
                      SEKÄ AIHEALUEIDEN JA TOIMIEN PÄÄPIIRTEET
Johdanto
Yksi tieteen ja teknologian keskeisistä kilpailutekijöistä on tutkijavoimavarojen määrä ja laatu.
Euroopan TTK-kapasiteetin ja -tehokkuuden lisääminen sekä eurooppalaisen tutkimusalueen
lujittaminen ja jatkokehitys edellyttävät, että Euroopasta tehdään houkuttelevampi paikka
tutkijoiden kannalta. Tämä on myös tämän erityisohjelman strateginen päätavoite. Tavoitteeseen
pyritään luomalla ja lujittamalla koko Euroopassa rakenteita, jotka palvelevat merkittävällä tavalla
tutkijankoulutuksen organisointia, käytännön toteutusta ja laatua, tutkijoiden aktiivista urakehitystä,
eri alojen ja tutkimusorganisaatioiden tutkijoiden välistä tietämyksen vaihtoa, lisääntyvää
kumppanuutta yritysten ja korkeakoulujen välillä sekä naisten ja uransa alkuvaiheessa olevien
tutkijoiden vahvaa osallistumista tutkimukseen ja kehittämiseen.
 ---pagebreak--- 30.12.2006         FI                 Euroopan unionin virallinen lehti                          L 400/283
Ohjelma toteutetaan investoimalla järjestelmällisesti ihmisiin, pääasiassa Marie Curie -toimien
muodostaman johdonmukaisen toimenpidekokonaisuuden kautta, ottamalla erityisesti huomioon
eurooppalainen lisäarvo Marie Curie -toimien eurooppalaista tutkimusaluetta jäsentävän
vaikutuksen valossa. Hyödyntämällä aiemmissa puiteohjelmissa toteutetuista Marie Curie -toimista
saatuja kokemuksia näillä toimilla kehitetään tutkijoiden osaamista ja pätevyyttä heidän uransa
kaikissa vaiheissa. Toimilla tuetaan niin nuorille suunnattua alkuvaiheen tutkijankoulutusta kuin
tutkijoiden urakehitystä ja elinikäistä koulutusta sekä julkisella että yksityisellä sektorilla.
Liikkuvuus sekä valtioiden että eri alojen välillä on tämän ohjelman kannalta olennaista.
Edistämällä tutkijoiden liikkuvuutta ja lisäämällä niiden laitosten resursseja, jotka vetävät puoleensa
kansainvälisiä tutkijoita, voidaan edistää osaamiskeskusten syntymistä eri puolille Euroopan
unionia. Kaikkien Marie Curie -toimien keskeisiä osatekijöitä ovat myös eri aloilla ja maissa saadun
kokemuksen tunnustaminen sekä tutkijoiden asianmukaisten työolosuhteiden varmistaminen.
Toteutetaan erityisiä toimenpiteitä, joilla tuetaan uransa alkuvaiheessa olevia tutkijoita ja heidän
uransa varhaisvaiheita, sekä ns. aivovientiä vähentäviä toimenpiteitä, joihin kuuluu esimerkiksi
paluuapurahojen myöntäminen.
Marie Curie -toimet ovat käytettävissä kaikilla EY:n perustamissopimuksen soveltamisalaan
kuuluvilla tutkimuksen ja teknologian kehittämisen aloilla. Tutkimusalat ovat hakijoiden vapaasti
valittavissa. Joitakin ohjelmaan kuuluvia toimia voidaan kuitenkin kohdentaa esimerkiksi tietyille
tieteenaloille, teknologian osa-alueille tai maantieteellisille alueille taikka tutkimusorganisaatioiden
tyypin ja tutkijaryhmien mukaan, jotta voidaan vastata Euroopan kehittyviin tarpeisiin
tutkijankoulutuksen, tutkijoiden liikkuvuuden, urakehityksen sekä tietämyksen vaihdon osalta. Jotta
koulutus ja liikkuvuus saadaan varmistettua tutkimuksen ja teknologian uusilla aloilla, on
huolehdittava asianmukaisesta koordinoinnista puiteohjelman muiden osien kanssa; tähän liittyy
myös mahdollisuus toteuttaa yhteisiä ehdotuspyyntöjä.
 ---pagebreak--- L 400/284         FI                 Euroopan unionin virallinen lehti                            30.12.2006
Yritysten, mukaan luettuina pk-yritykset, vahva osallistuminen on ohjelman kannalta tärkeä
lisäarvoa tuottava tekijä. Kaikissa Marie Curie -toimissa edistetään yritysten ja korkeakoulujen
yhteistyötä tutkijankoulutuksessa, urakehityksessä ja tietämyksen vaihdossa teollis- ja
tekijänoikeuksien suoja huomioon ottaen. Lisäksi erityisellä toimella tuetaan yritysten ja
korkeakoulujen yhteisiä toimintamuotoja ja kumppanuuksia kiinnittäen erityistä huomiota pk-
yrityksiin.
Kansainvälinen ulottuvuus, joka on keskeinen Euroopan tutkimuksen ja kehittämisen alan
inhimillisiin voimavaroihin liittyvä osatekijä, otetaan huomioon edistämällä tutkijoiden
syrjimätöntä urakehitystä sekä lisäämällä ja monipuolistamalla tutkijoiden välityksellä tehtävää
kansainvälistä yhteistyötä ja houkuttelemalla lahjakkaita tutkijoita työskentelemään Eurooppaan.
Kansainvälinen ulottuvuus sisältyy kaikkiin Marie Curie -toimiin, ja lisäksi toteutetaan sitä
koskevia erillisiä toimia.
Kestävän kehityksen ja sukupuolten tasa-arvon periaatteet otetaan asianmukaisesti huomioon.
Ohjelmassa on tarkoitus huolehtia naisten ja miesten tasa-arvosta edistämällä kaikissa Marie Curie
-toimissa yhtäläisten mahdollisuuksien toteutumista sekä soveltamalla sukupuolten osallistumista
koskevia tavoitteita (naisten osuuden olisi oltava vähintään 40 %). Lisäksi on tarkoitus tukea
tutkijoiden vakaampaa urakehitystä ja varmistaa, että tutkijat voivat yhdistää tasapainoisesti työn ja
muun elämänsä perhetilanteensa huomioon ottaen, sekä helpottaa tutkimusuralle palaamista tauon
jälkeen. Niin ikään erityisohjelmassa otetaan tarpeen mukaan huomioon tutkimustoimintaan ja
siihen perustuviin mahdollisiin sovelluksiin liittyvät eettiset, sosiaaliset, oikeudelliset ja laajemmat
kulttuuriset näkökohdat sekä tieteen ja teknologian kehityksen sosioekonomiset vaikutukset ja
tulevaisuudennäkymät.
 ---pagebreak--- 30.12.2006         FI                  Euroopan unionin virallinen lehti                       L 400/285
Jotta voitaisiin hyödyntää täysimääräisesti kaikki mahdollisuudet lisätä Euroopan houkuttelevuutta
tutkijoiden silmissä, Marie Curie -toimissa pyritään saamaan aikaan konkreettisia
synergiavaikutuksia muiden toimien kanssa. Tämä koskee sekä yhteisön tutkimuspolitiikan toimia
että muiden yhteisön politiikan alojen, kuten koulutus-, koheesio- ja työllisyyspolitiikan toimia.
Synergiaa pyritään luomaan myös alueellisten, kansallisten ja kansainvälisten toimien kanssa.
Toimia, joilla luodaan yhteyksiä tiedekasvatuksen ja tutkijanurien edistämisen välille, sekä
tutkimus- ja koordinointitoimia, jotka koskevat uusia tiedekasvatuksen menetelmiä, toteutetaan
"Valmiudet" -ohjelman osa-alueella "Tiede yhteiskunnassa"1.
Eettiset näkökohdat
Erityisohjelman täytäntöönpanossa ja siihen perustuvassa tutkimustoiminnassa on noudatettava
eettisiä perusperiaatteita. Näitä ovat muun muassa EU:n perusoikeuskirjaan sisältyvät periaatteet,
kuten ihmisarvon ja ihmiselämän suojelu ja henkilötietojen ja yksityisyyden suoja, sekä ympäristön
ja eläinten suojelu yhteisön oikeuden ja kansainvälisten sopimusten, ohjeistojen ja
toimintasääntöjen uusimpien versioiden mukaisesti. Viimeksi mainittuja ovat esimerkiksi Helsingin
julistus, Oviedossa 4. huhtikuuta 1997 allekirjoitettu Euroopan neuvoston yleissopimus
ihmisoikeuksista ja biolääketieteestä sekä sen lisäpöytäkirjat, YK:n yleissopimus lasten oikeuksista,
Unescon yleismaailmallinen julistus ihmisen geeniperimästä ja ihmisoikeuksista, YK:n
yleissopimus bakteriologisista (biologisista) ja toksiiniaseista (BTWC), elintarvikkeiden ja
maatalouden kasvigeenivaroja koskeva kansainvälinen sopimus sekä Maailman terveysjärjestön
WHO:n asiaan liittyvät päätöslauselmat.
1
         Ohjelman täytäntöönpanon helpottamiseksi komissio korvaa vahvistamiensa suuntaviivojen
         mukaisesti jokaisen esityslistassa määritellyn ohjelmakomitean kokouksen osalta kustakin
         jäsenvaltiosta yhden edustajan kulut sekä erityistä asiantuntemusta vaativien esityslistan
         kohtien osalta kustakin jäsenvaltiosta yhden asiantuntijan tai neuvonantajan kulut.
 ---pagebreak--- L 400/286          FI                   Euroopan unionin virallinen lehti                     30.12.2006
Lisäksi otetaan huomioon bioteknologian eettisiä näkökohtia käsitelleen eurooppalaisen
neuvonantajaryhmän lausunnot (1991–1997) sekä luonnontieteiden ja uusien teknologioiden
etiikkaa käsittelevän eurooppalaisen työryhmän lausunnot (1998–).
Koska Euroopassa sovelletaan useita erilaisia lähestymistapoja, periaatteena on, että
tutkimushankkeiden osallistujien on noudatettava tutkimuksen suoritusmaassa voimassa olevia
lakeja, määräyksiä ja eettisiä sääntöjä. Tämä on myös toissijaisuusperiaatteen mukaista. Kansallisia
säännöksiä sovelletaan kaikissa tapauksissa, eikä yhteisö rahoita missään jäsenvaltiossa tai muussa
maassa sellaista tutkimusta, joka on kielletty kyseisessä jäsenvaltiossa tai maassa.
Tutkimushankkeiden toteuttajien on tarvittaessa pyydettävä asianomaisilta kansallisilta tai
paikallisilta eettisiltä toimikunnilta hyväksyntä ennen TTK-toimien aloittamista. Lisäksi komissio
tekee poikkeuksetta eettisen arvioinnin niille ehdotuksille, jotka koskevat eettisesti arkaluonteisia
kysymyksiä tai joissa ei ole otettu riittävästi huomioon eettisiä näkökohtia. Erityistapauksissa
eettinen arviointi voidaan tehdä myös hankkeen toteutuksen aikana.
Rahoitusta ei myönnetä sellaiselle tutkimukselle, joka on kielletty kaikissa jäsenvaltioissa.
 ---pagebreak--- 30.12.2006        FI                   Euroopan unionin virallinen lehti                       L 400/287
EY:n perustamissopimuksen liitteenä olevassa eläinten suojelua ja hyvinvointia koskevassa
pöytäkirjassa edellytetään, että yhteisön on laatiessaan ja pannessaan täytäntöön muun muassa
tutkimusta koskevaa politiikkaa otettava täysimääräisesti huomioon eläinten hyvinvoinnin asettamat
vaatimukset. Kokeisiin ja muihin tieteellisiin tarkoituksiin käytettävien eläinten suojelua koskevien
jäsenvaltioiden lakien, asetusten ja hallinnollisten määräysten lähentämisestä 24 marraskuuta 1986
annetussa neuvoston direktiivissä 86/609/ETY1 puolestaan edellytetään, että kaikki kokeet on
suunniteltava siten, että vältetään aiheuttamasta koe-eläimille kärsimystä sekä tarpeetonta kipua tai
tuskaa. Lisäksi direktiivin mukaan vaihtoehtoisista kokeista on valittava ne, joissa tarvitaan vähiten
eläimiä ja joissa käytetään eläimiä, joilla on mahdollisimman alhainen neurofysiologinen
herkkyystaso. Niin ikään on käytettävä kokeita, jotka aiheuttavat vähiten kipua, tuskaa, kärsimystä
tai pysyvää haittaa. Eläinten geeniperimän muuttaminen ja eläinten kloonaaminen voivat tulla
kysymykseen ainoastaan, jos tavoitteet ovat eettisesti oikeutettuja ja olosuhteet ovat sellaiset, että
taataan eläinten hyvinvointi ja noudatetaan biologisen monimuotoisuuden periaatteita.
Komissio seuraa ohjelman täytäntöönpanon aikana säännöllisesti tieteen edistymistä sekä
kansallisia ja kansainvälisiä säännöksiä niissä tapahtuvan kehityksen huomioon ottamiseksi.
Tieteen ja teknologian kehitykseen liittyviä eettisiä näkökohtia tutkitaan varsinaisesti "Valmiudet"
-erityisohjelman osa-alueella "Tiede yhteiskunnassa".
1
        EYVL L 358, 18.12.1986, s. 1, direktiivi sellaisena kuin se on muutettuna Euroopan
        parlamentin ja neuvoston direktiivillä 2003/65/EY (EUVL L 230, 16.9.2003, s. 32).
 ---pagebreak--- L 400/288        FI                     Euroopan unionin virallinen lehti                      30.12.2006
Toimet
Erityisohjelmasta tuetaan seuraavia Marie Curie -toimia:
–         Tutkijoiden peruskoulutus
Tällä toimella tuetaan tutkijoiden alkuvaiheen koulutusta, ja tukea voidaan yleensä myöntää
tutkijanuran neljän ensimmäisen vuoden aikana (tai kokopäivätyötä vastaavaksi ajaksi). Myös yksi
lisävuosi on mahdollinen, jos se on tarpeen peruskoulutuksen saattamiseksi päätökseen Toimen
tavoitteena on parantaa tutkijoiden uranäkymiä sekä julkisella että yksityisellä sektorilla ja
houkutella tätä kautta tehokkaammin nuoria tutkijanuralle. Tavoitteeseen pyritään verkostoimalla
toimintaa ylikansallisesti siten, että luodaan rakenne, jota kattaa huomattavan osan jäsenvaltioiden
ja assosioituneiden maiden laadukkaista julkisen ja yksityisen sektorin resursseista tutkijoiden
peruskoulutuksen alalla.
 ---pagebreak--- 30.12.2006         FI                 Euroopan unionin virallinen lehti                         L 400/289
Toimi toteutetaan antamalla tukea kilpailun perusteella valittaville verkostoille, jotka muodostuvat
eri maiden toisiaan täydentävistä tutkijankoulutusorganisaatioista. Näissä puitteissa tuetaan
parhaiden uransa alkuvaiheessa olevien tutkijoiden liittymistä vakiintuneen aseman saavuttaneisiin
tutkijaryhmiin. Verkostojen perustaksi on laadittava yhteinen tutkijankoulutusohjelma, joka vastaa
määriteltyjen tieteen ja teknologian osa-alueiden tarkasti yksilöityihin koulutustarpeisiin. Lisäksi
ohjelmassa on tarpeen mukaan otettava huomioon tieteidenväliset ja kehittymässä olevat uudet
"ylitieteiset" alat. Koulutuksessa on määrä keskittyä ensisijaisesti tieteellisen ja teknologisen
tietämyksen hankkimiseen yksittäisissä hankkeissa tehtävän tutkimuksen kautta. Tätä täydennetään
koulutusosioilla, joiden aiheina ovat muut tutkimuksen kannalta tärkeät taidot ja osaamisalueet,
kuten tutkimushankkeiden ja -ohjelmien hallinnointi ja rahoitus, teollis- ja tekijänoikeudet ja muut
tutkimustulosten hyödyntämisen tavat, yrittäjyys, eettiset näkökohdat, tiedottaminen sekä
tutkijoiden ja yhteiskunnan väliset suhteet.
Yhteisen tutkijankoulutusohjelman tulisi olla laatuvaatimuksiltaan yhtenäinen, ja siinä olisi otettava
riittävästi huomioon työn ohjaamiseen ja mentorointiin liittyvät järjestelyt. Yhteisessä
koulutusohjelmassa olisi hyödynnettävä verkoston osallistujien (mukaan luettuina yritykset)
toisiaan täydentävää osaamista sekä muuta synergiaa. Ohjelmassa on edellytettävä koulutuksen
laadun sekä – mikäli mahdollista – tutkinto- ja muiden todistusten vastavuoroista tunnustamista. On
kiinnitettävä erityistä huomiota tutkijoiden pitkän aikavälin työllistymistä koskeviin ongelmiin.
 ---pagebreak--- L 400/290         FI                    Euroopan unionin virallinen lehti                        30.12.2006
Eri alojen organisaatioiden suora tai epäsuora mukanaolo on ehdottoman tärkeää tämän toimen
kannalta. Verkostoissa tulisi esimerkiksi olla (johtavina) osallistujina asianomaisten alojen
yksityisiä yrityksiä. Myös yksittäiset tutkimusorganisaatiot tai kahdenväliset järjestelyt voivat saada
tukea tämän toimen yhteydessä, jos ne pystyvät selvästi osoittamaan, että tutkijankoulutusohjelman
olennaiset elementit toteutetaan tosiasiallisesti yhteistyössä laajemman kumppanien joukon kanssa,
vaikkeivät nämä kumppanit kuuluisikaan virallisesti verkostoon.
Tämän toimen yhteydessä voidaan antaa yhteisön tukea seuraaviin tarkoituksiin:
• uransa alkuvaiheessa olevien tutkijoiden palvelukseenottoon kouluttamista varten;
• akateemisten oppituolien perustamiseen korkea-asteen koulutuslaitoksissa tai vastaavien
   paikkojen perustamiseen muissa tutkimusorganisaatioissa ja yritysmaailmassa kokeneita
   tutkijoita varten, jotta voitaisiin siirtää uutta tietämystä ja vahvistaa verkostossa koulutettujen
   alkuvaiheessa olevien tutkijoiden tutkimustyön ohjausta;
• verkottumiseen ja lyhyiden koulutustapahtumien (konferenssien, kesäkurssien ja erityisten
   koulutuskurssien) järjestämiseen sekä verkostossa toimiville tutkijakoulutettaville että verkoston
   ulkopuolisille tutkijoille.
 ---pagebreak--- 30.12.2006         FI                  Euroopan unionin virallinen lehti                        L 400/291
–         Elinikäinen koulutus ja urakehitys
Tämän toimen kohderyhmänä ovat urakehityksensä eri vaiheissa olevat kokeneet tutkijat.
Tarkoituksena on monipuolistaa tutkijoiden henkilökohtaista pätevyyttä tarjoamalla heille
mahdollisuus hankkia monitieteistä tai tieteidenvälistä osaamista taikka kokemusta työskentelystä
muilla sektoreilla. Tavoitteena on auttaa tutkijoita saavuttamaan johtava riippumaton asema
esimerkiksi johtavana tutkijana tai professorina tai muu vastaava korkea asema koulutussektorilla
tai yrityksissä ja/tai parantamaan valmiuksiaan toimia tällaisessa asemassa. Toimella autetaan myös
tutkijoita palaamaan tutkijanuralle tauon jälkeen tai (uudelleen)integroitumaan ulkomailla
työskentelyn jälkeen tutkijaksi johonkin yhteisön jäsenvaltioon tai assosioituneeseen maahan (joka
voi olla heidän lähtömaansa).
Toimen kohderyhmän tutkijoilta edellytetään vähintään neljän vuoden kokoaikaista tai vastaavaa
tutkimuskokemusta tai tohtorin tutkintoa. Koska toimella kuitenkin pyritään edistämään
nimenomaan elinikäistä koulutusta sekä urakehitystä, on odotettavissa, että tukea saavilla tutkijoilla
on yleensä takanaan varsin pitkä työkokemus.
Toimi toteutetaan kahdella eri tavalla:
i)        tukemalla suoraan yhteisön tasolla myönnettäviä yksilökohtaisia Euroopan sisäisiä
          apurahoja, jotka mahdollistavat työskentelyn ulkomailla; apurahoja myönnetään
          jäsenvaltioiden ja assosioituneiden valtioiden parhaille tai lupaavimmille tutkijoille tutkijan
          ja isäntäorganisaation yhdessä tekemän hakemuksen perusteella;
 ---pagebreak--- L 400/292           FI                   Euroopan unionin virallinen lehti                         30.12.2006
ii)        yhteisrahoittamalla alueellisia, kansallisia tai kansainvälisiä tutkijankoulutus- ja
           urakehitysohjelmia edellyttäen, että eurooppalaista lisäarvoa ja avoimuutta koskevat
           perusteet täyttyvät. Rahoitusta annetaan kilpailun perusteella valittaville entuudestaan
           olemassa oleville tai uusille alueellisille, kansallisille ja kansainvälisille rahoitusohjelmille,
           joissa tähdätään tälle toimelle määritettyihin tavoitteisiin ja edistetään yksittäisten
           tutkijoiden liikkuvuutta. Näihin ohjelmiin mukaan pääsevät tutkijat tulee valita avoimella
           ja ansioiden perusteella ratkaistavalla kilpailulla, jossa sovelletaan kansainvälistä
           vertaisarviointia ja jossa ei aseteta tutkijoiden alkuperää ja/tai kohdemaata koskevia
           rajoituksia. Ohjelmissa on tarjottava mukaan päässeille tutkijoille asianmukaiset
           työskentelyedellytykset.
Yhteisrahoituksen hakijoiden tulisi olla toimijoita, joilla on avainasema oman alueensa
tutkijavoimavarojen kehittämisessä. Tällaiset hakijat ovat tyypillisesti organisaatioita, jotka
kuuluvat johonkin seuraavista ryhmistä:
• apurahaohjelmien rahoittamisesta ja hallinnoinnista viran puolesta vastaavat julkisyhteisöt, kuten
    ministeriöt tai valtioiden tutkimusneuvostot, tutkimusakatemiat tai -virastot;
• muut julkisyhteisöt tai yksityiset tahot, kuten suuret tutkimusorganisaatiot, jotka rahoittavat ja
    hallinnoivat apurahaohjelmia joko virallisesti valtuutettuina tai viranomaisten tunnustamina;
    tällaisia voivat olla esimerkiksi valtioiden perustamat yksityisoikeuden piiriin kuuluvat elimet,
    joilla on julkinen palvelutehtävä, avustusjärjestöt jne.;
• kansainväliset elimet, jotka osana tehtäväänsä toteuttavat vastaavanlaisia ohjelmia Euroopan
    tasolla.
 ---pagebreak--- 30.12.2006          FI                 Euroopan unionin virallinen lehti                       L 400/293
Yhteisrahoituksessa yhteisö osallistuu pääasiassa sellaisten apurahojen rahoitukseen, jotka vastaavat
tämän toimen vaatimuksia ja tavoitteita erityisesti ulkomailla työskentelyn osalta. Kansainvälinen
kilpailu tutkijoiden välillä on olennaista tämän toimen nojalla toteutettavan tutkimuksen
korkeimman mahdollisen laadun takaamiseksi.
Kahta edellä mainittua toteutustapaa käytetään aluksi rinnakkain, ja yhteisrahoitusta käytetään
rajoitetusti, jotta saadaan tarvittavaa kokemusta. Myöhemmin puiteohjelman täytäntöönpanon
aikana suoritetaan kummankin toteutustavan vaikutusten arviointi, jonka perusteella määritetään
puiteohjelman jäljellä olevan keston aikana käytettävät toteutustavat.
–         Yritysten ja tiedelaitosten yhteiset toimintamuodot ja kumppanuudet
Tällä toimella pyritään luomaan ja edistämään julkisten tutkimusorganisaatioiden ja yksityisten
kaupallisten yritysten – erityisesti pk-yritysten – välisiä dynaamisia toimintamuotoja sekä
perinteistä valmistusteollisuutta. Toimet perustuvat pitkäkestoisiin yhteistyöohjelmiin, joiden
tarkoituksena on lisätä sektorien välistä liikkuvuutta sekä tietämyksen (projektinhallinta, teollis- ja
tekijänoikeuksien hallinta sekä tuotekehittely mukaan luettuina) siirtoa ja vaihtoa sekä edistää
molemmilla sektoreilla toisen toimintakulttuurin ja osaamisvaatimusten tuntemista.
 ---pagebreak--- L 400/294         FI                   Euroopan unionin virallinen lehti                       30.12.2006
Toimi toteutetaan joustavasti yhteistyöohjelmilla, jotka perustuvat muun muassa yritysten ja
tiedelaitosten välisiin hyviin toimintatapoihin koko EU:ssa ja joissa on mukana molempien
sektorien organisaatioita vähintään kahdesta eri jäsenvaltiosta tai assosioituneesta valtiosta. Näiden
ohjelmien puitteissa annetaan tukea osapuolten henkilöstön välistä vuorovaikutusta varten. Yhteisön
tukea voidaan myöntää yhdelle tai useammalle seuraavista toimintamuodoista:
• tutkimus- ja yrityssektorin väliset, kumppanuusjärjestelyn sisäiset tilapäiset henkilöstösiirrot,
   joiden tavoitteena on tiivistää sektoreiden välistä yhteistyötä;
• kumppanuusjärjestelyn ulkopuolisten kokeneiden tutkijoiden tilapäinen palvelukseenotto
   kummallakin sektorilla;
• verkottuminen ja yritys- ja tutkimussektorin välistä kokemuksen ja tietämyksen vaihtoa
   tehostavat työpajat ja konferenssit, joiden tarkoituksena on saavuttaa laajemmin kummankin
   sektorin henkilöstöä;
• pk-yrityksiä koskevana erityistoimenpiteenä tuki pieniin materiaalikustannuksiin, jotka liittyvät
   näiden yritysten osallistumiseen yhteistyöhön.
–         Kansainvälinen ulottuvuus
Tämän osa-alueen taustalla on ajatus siitä, että kansainvälisyys on yksi keskeisistä Euroopan
tutkimuksen ja kehittämisen alan inhimillisiin voimavaroihin liittyvistä osatekijöistä. Kansainvälistä
ulottuvuutta tuetaan erityistoimilla, joilla yhtäältä edistetään eurooppalaisten tutkijoiden
urakehitystä ja toisaalta lisätään tutkijoiden välityksellä tehtävää kansainvälistä yhteistyötä.
 ---pagebreak--- 30.12.2006        FI                   Euroopan unionin virallinen lehti                      L 400/295
Jäsenvaltioiden ja assosioituneiden maiden tutkijoiden urakehitystä tuetaan seuraavilla tavoilla:
i)       eurooppalaisten tutkijoiden kansainväliset apurahat, jotka edellyttävät tutkijan palaamista
         lähtömaahan; apurahat on tarkoitettu kokeneiden tutkijoiden elinikäistä koulutusta sekä
         osaamisen monipuolistamista varten, ja niiden avulla on tarkoitus hankkia uutta osaamista
         ja tietämystä;
ii)      paluu- ja uudelleenintegroitumisapurahat; nämä on tarkoitettu kokeneille tutkijoille, jotka
         ovat olleet hankkimassa kansainvälistä kokemusta. Kansainvälistä ulottuvuutta koskevan
         toimen yhteydessä tuetaan myös ulkomailla työskentelevien, jäsenvaltioista ja
         assosioituneista maista lähtöisin olevien tutkijoiden verkostoitumista. Tarkoituksena on
         pitää tutkijat ajan tasalla eurooppalaisen tutkimusalueen kehityksestä ja antaa heille
         mahdollisuus osallistua siihen.
Tutkijoiden välityksellä tehtävää kansainvälistä yhteistyötä tuetaan:
i)       ulkomaisten tutkijoiden apurahoilla, joilla houkutellaan kolmansien maiden
         huippututkijoita jäsenvaltioihin ja assosioituneisiin maihin tietämyksen tason
         parantamiseksi Euroopassa sekä korkean tason yhteyksien luomiseksi; kehitysmaiden tai
         nousevan talouden maiden tutkijoille voidaan myöntää tukea myös paluuvaihetta varten;
         lisäksi tuetaan jäsenvaltioissa ja assosioituneissa maissa työskentelevien kolmansien
         maiden tutkijoiden verkostoitumista, jotta voitaisiin kehittää heidän yhteydenpitoaan niille
         alueille, joilta he ovat lähtöisin, ja luoda rakenteita yhteydenpitoa varten.
 ---pagebreak--- L 400/296          FI                 Euroopan unionin virallinen lehti                          30.12.2006
ii)       edistämällä kumppanuuksia, joissa on mukana useita tutkimusorganisaatioita Euroopasta ja
          yksi tai useampia organisaatioita:
          • maista, jotka kuuluvat Euroopan naapuruuspolitiikan piiriin
          • maista, joiden kanssa yhteisö on tehnyt tiede- ja teknologiasopimuksen.
Tukea annetaan yhteisten ohjelmien pohjalta myös uransa alkuvaiheessa olevien sekä kokeneiden
tutkijoiden lyhytkestoisia tutkijavaihtoja varten, kaikkien osapuolten kannalta hyödyllisten
konferenssien ja muiden tapahtumien järjestämiseen sekä järjestelmälliseen hyvien toimintatapojen
vaihtoon sellaisten kysymysten tiimoilta, jotka ovat suoraan olennaisia tutkimuksen ja kehittämisen
alan inhimillisten voimavarojen kannalta.
Toimintaa täydennetään "Yhteistyö"- ja "Valmiudet"-ohjelmien kansainvälisillä toimilla.
–         Erityistoimet
Jotta voitaisiin tukea tutkijoiden aidosti eurooppalaisten työmarkkinoiden syntyä, toteutetaan
yhtenäisen kokonaisuuden muodostava joukko liitännäistoimia, joilla poistetaan tutkijoiden
liikkuvuuden esteitä ja parannetaan heidän uranäkymiään Euroopassa. Näiden toimien tavoitteena
on erityisesti lisätä eri sidosryhmien sekä suuren yleisön tietoisuutta muun muassa Marie Curie
-palkintojen avulla. Lisäksi päämääränä on vauhdittaa ja tukea jäsenvaltioissa toteutettavia toimia
sekä täydentää muita yhteisön toimia. Erityisiin toimiin sisältyy myös kannustetoimia niiden
julkisten laitosten hyväksi, jotka edistävät tutkijoiden liikkuvuutta, laatua ja profiilia edellyttäen,
että eurooppalaista lisäarvoa sekä avoimuutta koskevat perusteet täyttyvät.
 ---pagebreak--- 30.12.2006        FI                 Euroopan unionin virallinen lehti                    L 400/297
                                               LIITE II
                    Tiedot, jotka komissio toimittaa 8 artiklan 5 kohdan mukaisesti
1.       Toimia koskevat tiedot, joilla mahdollistetaan kunkin ehdotuksen seuranta sen koko
         voimassaolon ajan ja jotka kattavat erityisesti:
         –      esitetyt ehdotukset;
         –      kutakin ehdotusta koskevan arvioinnin tulokset;
         –      avustussopimukset;
         –      päättyneet toimet.
2.       Kunkin ehdotuspyynnön tuloksia ja toimien täytäntöönpanoa koskevat tiedot, joihin
         sisältyy erityisesti:
         –      kunkin ehdotuspyynnön tulokset;
 ---pagebreak--- L 400/298          FI                  Euroopan unionin virallinen lehti                        30.12.2006
          –     avustussopimuksia koskevien neuvottelujen tulokset;
          –     toimien täytäntöönpano, mukaan lukien maksutiedot ja toimien tulokset.
3.        Tiedot ohjelman täytäntöönpanosta, puiteohjelman, erityisohjelman ja kunkin toimen
          tasolla.
Tiedot (erityisesti ehdotuksia, niiden arviointia ja avustussopimuksia koskevat tiedot) olisi
toimitettava rakenteellisesti yhdenmukaisessa, sähköisesti luettavassa ja käsiteltävässä muodossa, ja
niiden olisi oltava saatavilla tietotekniikkaan perustuvasta tieto- ja raportointijärjestelmästä, joka
mahdollistaa nopean tietojen analysoinnin.